**TRAŽI SE**

**Junior/Mid developer za izradu ASP.NET Core aplikacija u Odjelu za razvoj i inovacije tvrtke Montelektro d.o.o. u Svetoj Nedelji.**

**ŠTO ĆEŠ RADITI?**

* Izrađivat ćeš server aplikacije koristeći ASP.NET Core tehnologiju
* Razvijat ćeš web aplikacije koristeći MVC arhitekturu
* Sudjelovat ćeš u instalaciji i puštanju u rad aplikacija na lokaciji klijenta

**TKO SI TI?**

* Imaš VSS, VŠS ili SSS tehničkog usmjerenja
* Dosta dobro poznaješ računalnu arhitekturu
* Napredan(a) si korisnik(ca) osobnog računala
* Programiraš u ASP.NET Core tehnologiji (C#)
* Poznaješ osnove HTML, CSS, JavaScript
* Aktivno se koristiš engleskim jezikom
* Super ti je raditi u timu
* Želiš učiti nove ICT tehnologije

**POSEBNO SI NAM ZANIMLJIV(A) AKO...**

* Poznaješ SQL programski jezik
* Upoznat si s web servisima
* Razumiješ MVC arhitekturu
* Imaš vozačku dozvolu B kategorije

**ŠTO TE ČEKA KOD NAS?**

* Ugovor na neodređeno uz obvezni probni rok
* Prijateljski nastrojen tim koji jedva čeka da mu se pridružiš
* Brojne prilike za učenje i usavršavanje
* Stimulativna primanja u skladu s rezultatima rada
* Naknada za prijevoz i prehranu
* Godišnja nagrada
* Poslodavac koji brine o tvojem zadovoljstvu, sreći i zdravlju i koji će te podržavati u tvojim sportskim i drugim aktivnostima

**O NAMA:**

Specijalizirani smo za industrijsku automatizaciju i elektrotehničko projektiranje različitih industrija te smo vodeća svjetska tvrtka za integraciju sustava u pivarskoj industriji. Projekti koje isporučujemo uključuju IT rješenja za MES sustav (najčešće baziran na web tehnologiji), cloud baze podataka te integraciju s ERP sustavom.

Radimo po cijelom svijetu. Među 200 zaposlenih, 150 je inženjera elektrotehnike, računarstva i srodnih zanimanja.

Zvuči dobro? Pošalji nam svoj CV na [posao@montelektro.hr](mailto:posao@montelektro.hr) do 18.9.2022.